กฎกระทรวงระบบความปลอดภัย สุขอนามัย และสวัสดิภาพในการทำงานของคนประจำเรือ พ.ศ. 2559
ประกาศวันที่ 2016-02-25

content: กฎกระทรวง ระบบความปลอดภัย สุขอนามัย และสวัสดิภาพในการทำงานของคนประจำเรือ พ.ศ. ๒๕๕๙
content: อาศัยอำนาจตามความในมาตรา ๖ วรรคหนึ่ง และมาตรา ๓๗ แห่งพระราชกำหนดการประมง พ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “ผู้ได้รับใบอนุญาต” หมายความว่า ผู้ได้รับใบอนุญาตทำการประมงพาณิชย์หรือผู้ได้รับใบอนุญาตทำการประมงนอกน่านน้ำไทย แล้วแต่กรณี
sectionNo: 1
content: หมวด ๑ ระบบความปลอดภัย
sectionNo: 2
content: ข้อ ๒ บทบัญญัติในหมวดนี้ใช้บังคับกับเรือประมงที่มีขนาดตั้งแต่สามสิบตันกรอสขึ้นไป
sectionNo: 3
content: ข้อ ๓ ผู้ได้รับใบอนุญาตต้องจัดให้มีเครื่องมือ เครื่องใช้และอุปกรณ์ประจำเรือ เครื่องชูชีพ และคนประจำเรือสำหรับเรือกลประมง ตามกฎข้อบังคับการตรวจเรือที่ออกโดยอาศัยอำนาจตามกฎหมายว่าด้วยการเดินเรือในน่านน้ำไทย เครื่องมือ
sectionNo: 3
content: เครื่องใช้และอุปกรณ์ประจำเรือต้องได้รับการบำรุงรักษาอย่างถูกต้องและทดสอบอย่างสม่ำเสมอและเก็บรักษาอยู่ในสถานที่พร้อมจะใช้การได้
sectionNo: 4
content: ข้อ ๔ ก่อนที่คนประจำเรือจะปฏิบัติหน้าที่บนเรือประมง ผู้ควบคุมเรือต้องให้ความรู้ ดังต่อไปนี้ และให้คนประจำเรือลงลายมือชื่อบันทึกไว้เป็นหลักฐาน (๑) การใช้เครื่องมือ เครื่องใช้และอุปกรณ์ประจำเรือ (๒) การใช้เครื่องมือทำการประมง และหลักเกณฑ์การทำการประมงตามหน้าที่ที่คนประจำเรือได้รับมอบหมาย (๓)
sectionNo: 4
content: ความปลอดภัยในการทำงานบนเรือประมง
sectionNo: 5
content: ข้อ ๕ ผู้ได้รับใบอนุญาตต้องจัดหาอุปกรณ์คุ้มครองความปลอดภัยส่วนบุคคลสำหรับคนประจำเรือให้เหมาะสมกับหน้าที่ที่รับผิดชอบและการทำการประมงแต่ละประเภท
sectionNo: 2
content: หมวด ๒ สุขอนามัยและสวัสดิภาพในการทำงานของคนประจำเรือ
sectionNo: 1
content: ส่วนที่ ๑ เรือประมงที่มีขนาดตั้งแต่สามสิบตันกรอสขึ้นไปแต่ไม่ถึงหกสิบตันกรอส
sectionNo: 6
content: ข้อ ๖ ผู้ได้รับใบอนุญาตต้องจัดให้มีอาหาร น้ำดื่ม ที่มีคุณภาพ ถูกสุขลักษณะและมีปริมาณที่เพียงพอ ให้เหมาะสมกับการทำงานและระยะเวลาการใช้ชีวิตบนเรือประมง
sectionNo: 7
content: ข้อ ๗ ผู้ได้รับใบอนุญาตต้องจัดให้มีพื้นที่ที่เหมาะสมสำหรับการพักผ่อนบนเรือประมง
sectionNo: 8
content: ข้อ ๘ ผู้ได้รับใบอนุญาตต้องจัดให้คนประจำเรือมีเวลาพักตามที่กำหนดไว้ในกฎกระทรวงว่าด้วยการคุ้มครองแรงงานในงานประมงทะเล
sectionNo: 9
content: ข้อ ๙ ผู้ได้รับใบอนุญาตต้องจัดให้มียาและเวชภัณฑ์ที่จำเป็นสำหรับการปฐมพยาบาลเบื้องต้นที่เหมาะสมกับการปฏิบัติงานบนเรือประมง โดยให้คำนึงถึงจำนวนคนประจำเรือและระยะเวลาในการออกไปทำการประมง
sectionNo: 10
content: ข้อ ๑๐ ผู้ควบคุมเรือต้องดำเนินการให้คนประจำเรือได้รับการปฐมพยาบาลเบื้องต้นเมื่อบาดเจ็บหรือเจ็บป่วยและต้องส่งต่อผู้ป่วยไปยังสถานพยาบาลบนฝั่งทันทีในกรณีที่บาดเจ็บสาหัสหรือเจ็บป่วยร้ายแรง
sectionNo: 11
content: ข้อ ๑๑ ผู้ได้รับใบอนุญาตต้องจัดให้มีการตรวจสุขภาพของคนประจำเรือโดยแพทย์แผนปัจจุบันชั้นหนึ่งที่ได้รับใบอนุญาตประกอบวิชาชีพเวชกรรม และได้รับใบรับรองว่าสามารถทำงานบนเรือประมงได้ก่อนออกไปทำการประมงครั้งแรก และจัดให้มีการตรวจสุขภาพของคนประจำเรือครั้งต่อไปอย่างน้อยปีละหนึ่งครั้ง
sectionNo: 11
content: ในกรณีที่ได้มีการตรวจสุขภาพคนประจำเรือเพื่อขอรับใบอนุญาตทำงานตามกฎหมายว่าด้วยการทำงานของคนต่างด้าวแล้ว ให้สามารถนำมาใช้เป็นหลักฐานว่าได้มีการตรวจสุขภาพและได้รับใบรับรองก่อนออกไปทำการประมงครั้งแรกตามวรรคหนึ่งได้
sectionNo: 2
content: ส่วนที่ ๒ เรือประมงที่มีขนาดตั้งแต่หกสิบตันกรอสขึ้นไป
sectionNo: 12
content: ข้อ ๑๒ ผู้ได้รับใบอนุญาตต้องจัดสุขอนามัยและสวัสดิภาพในการทำงานของคนประจำเรือตามที่กำหนดไว้ในส่วนที่ ๑
sectionNo: 13
content: ข้อ ๑๓ ผู้ได้รับใบอนุญาตต้องจัดให้มีพื้นที่สำหรับการพักผ่อน การรับประทานอาหารและการสันทนาการ ให้เหมาะสมกับจำนวนคนประจำเรือและระยะเวลาในการออกไปทำการประมง
sectionNo: 14
content: ข้อ ๑๔ ผู้ได้รับใบอนุญาตต้องจัดให้มีห้องส้วมอย่างน้อยจำนวนหนึ่งห้องซึ่งมีพื้นที่ไม่น้อยกว่าหนึ่งตารางเมตร
sectionNo: 15
content: ข้อ ๑๕ ผู้ได้รับใบอนุญาต ต้องจัดให้มีคนประจำเรืออย่างน้อยหนึ่งคนซึ่งผ่านการอบรมหลักสูตรการปฐมพยาบาลเบื้องต้นจากสถาบันหรือหน่วยงานที่ได้รับการรับรองจากหน่วยงานของรัฐ
content: บทเฉพาะกาล
sectionNo: 16
content: ข้อ ๑๖ เรือประมงที่มีขนาดตั้งแต่หกสิบตันกรอสขึ้นไป ซึ่งได้จดทะเบียนก่อนวันที่กฎกระทรวงนี้ใช้บังคับต้องจัดให้มีพื้นที่สำหรับการพักผ่อน การรับประทานอาหาร และการสันทนาการ ตามที่กำหนดไว้ในข้อ ๑๓
sectionNo: 16
content: และต้องจัดให้มีห้องส้วมอย่างน้อยจำนวนหนึ่งห้องซึ่งมีพื้นที่ตามความเหมาะสมภายในหนึ่งปีนับแต่วันที่กฎกระทรวงนี้ใช้บังคับ
content: ให้ไว้ ณ วันที่ ๑๘ กุมภาพันธ์ พ.ศ. ๒๕๕๙ พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๗ แห่งพระราชกำหนดการประมง พ.ศ. ๒๕๕๘ บัญญัติให้ผู้ได้รับใบอนุญาตทำการประมงพาณิชย์ต้องจัดให้มีระบบความปลอดภัย สุขอนามัย และสวัสดิภาพในการทำงานของคนประจำเรือ เพื่อให้คนประจำเรือมีความปลอดภัย สุขอนามัย และสวัสดิภาพในการทำงานที่เหมาะสม
content: จึงจำเป็นต้องออกกฎกระทรวงนี้